b"\n_START_ARTICLE_\nRectoria de Campdor\xc3\xa0\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de planta baixa i dos pisos, amb fa\xc3\xa7ana a migdia. Composici\xc3\xb3 sim\xc3\xa8trica respecte a la porta de llinda planera de pedra amb data imprecisa (1819 o 1879\xc2\xa0?). Aquesta porta genera un eix potenciat per un balc\xc3\xb3 al primer pis i finestra al segon pis (sempre de llinda planera i de pedra), flanquejat per obertures. La fa\xc3\xa7ana es clou amb r\xc3\xa0fec de coberta i carener perpendicular. La fa\xc3\xa7ana lateral dreta est\xc3\xa0 sense arrebossar i t\xc3\xa9 una finestra de pedra d'arc carpanell a nivell del segon pis. La fa\xc3\xa7ana lateral esquerra est\xc3\xa0 adossada a l'esgl\xc3\xa9sia parroquial a l'absis.\n_START_SECTION_\nHist\xc3\xb2ria\n_START_PARAGRAPH_\nLa data de la llinda de pedra de la porta d'acc\xc3\xa9s assenyala el 1819 o 1879 (?)"